วันนี้หนูโดนแมวข่วนแต่เป็นรอยแดงๆแสบๆแต่ไม่มีเลือด ซึ่งก่อนหน้านี้หนูฉีดยากระตุ้นไปแล้ว2เข็ม เพราะหนูโดนแมวอีกตัวที่บ้านข่วนวันที่24/2/62แต่หนูไปหาเมื่อวันที่ 25/2/62ได้ฉีดยากระตุ้นไปเข็มแรก และฉีดยากระตุ้นเข็มที่สองครั้งสุดท้าย 28/2/62 ฉีดกระตุ้นแค่2ครั้งเนื่องจากหนูเคยได้รับวัคซีนครบแล้ว1ครั้งเมื่อตอนต้นปี 2561และล่าสุดเพิ่งฉีดยากระตุ้นไปแค่ 2เข็ม เข็มสุดท้ายก็คือ28/2/62 แต่วันนี้คือวันที่ 6/4/62 ผ่านมาเดือนกว่าๆหนูโดนข่วนซึ่งเป็นรอยแดงแสบๆแต่ไม่มีเลือดเป็นเพียงแค่รอยแดงซึ่งแมวที่ข่วนคือแมวหนูเพิ่งเอามาเลี้ยงและได้ฉีดวัคซีนป้องกันพิษสุนัขบ้าไปเมื่อปีที่แล้วเมื่อวันที่ 10/10/61 ซึ่งเป็นเข็มแรกและครั้งแรกของแมวที่ข่วนหนู เนื่องจากแมวเพิ่งครบ5เดือน และวันนี้6/4/62หนูโดนแมวตัวนี้ข่วนเพียงแค่เล่นกับแมวโดยนิสัยแมวตัวที่ข่วนหนูจะขี้เล่น หนูอยากทราบว่าหนูจะติดเชื้อพิษสุนัขบ้าไหมคะ กังวลมากๆเลยคะ
สวัสดีค่ะ การโดนแมวข่วนจนผิวหนังเกิดเป็นรอยแดง และแสบ ก็อาจมีความเสี่ยงต่อการติดเชื้อพิษสุนัขบ้าได้ อย่างไรก็ตาม หากเคยฉีดวัคซีนป้องกันพิษสุนัขบ้าครบตามกำหนดนัดไปแล้วเมื่อต้นปี 2561 และได้ฉีดกระตุ้นไปเมื่อ 25 และ 28 ก.พ. 62 การโดนแมวข่วนในวันนี้ ยังไม่จำเป็นต้องไปฉีดวัคซีนกระตุ้นเพิ่มอีกค่ะ เนื่องจากระดับภูมิคุ้มกันยังคงสูงเพียงพอในการป้องกันการเกิดโรคได้นอกจากนี้ หากเป็นแมวที่เลี้ยงเอง และสามารถเฝ้าติดตามอาการของแมวได้ ก็ให้สังเกตอาการแมวไปก่อนได้ หากแมวไม่ตายภายใน 4-5 วัน (พิษสุนัขบ้าในแมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าค่ะอย่างไรก็ตาม อย่าลืมล้างผิวหนังที่เกิดรอยแดงให้สะอาด ด้วยการฟอกสบู่ หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น เพื่อป้องกันการติดเชื้อแบคทีเรียอื่นๆค่ะ